google/wiki40b huggingface dataset:
Puurmani liiklussõlm

Puurmani liiklussõlm rajati aastatel 2006–2007 Tallinn–Tartu–Võru–Luhamaa maanteele Puurmani silla ülekoormuse tõttu. 
Liiklussõlm võitis Eesti Betooniühingu aunimetuse "Aasta betoonehitis 2007".
Liiklussõlm avati 30. oktoobril 2007.
Liubavas

Ajalugu

Küla on esimest korda mainitud XVIII sajandi alguses. Aastal 1717 ehitati sinna kabel. Aastal 1744 sai asulast alev, millel oli õigus pidada neli korda aastas laata. Aastal 1770 ehitati sinna kirik ja Liubavasest sai kohaliku kihelkonna keskus. Aastal 1791 sai Liubavasest linn.
Aastal 1827 oli linnas 98 maja. Aastal 1853 sai linnast alev ja XIX sajandi lõpus küla. Knygnešystė ajal oli asula tähtis raamatute Leedusse toimetamise keskus. Asulas tegutses mitu leedu katoliiklaste organisatsiooni (Žiburys, Leedu katoliiklik karskusselts). Aastal 1897 oli Liubavases 964 elanikku. Esimese maailmasõja ajal põles Liubavas maha. Aastal 1919 hõlvas asula Poola sõjavägi, mis lahkus sealt juulis 1920. Hiljem tegutsesid asula ümbruskonnas poola partisanid, kes aastal 1922 lasid seal maha viis leedulast. Aastaks 1923 oli suurem osa poolakaid teisele poole piiri kolinud, Liubavases oli toona 593 elanikku. Aastal 1931 valmis mahapõlenud kiriku asemele uus.
Nõukogude võim küüditas 10 Liubavase elanikku. Teise maailmasõja ajal hävis küla kirik, sõja järel tegutsesid asula ümbruskonnas Leedu metsavennad. Nõukogude võimu ajal oli Liubavas kohaliku kolhoosi keskasulaks. Aastal 1956 ehitati kirikul asunud kabel ümber kirikuks.
Vladimir Galkin

Elukäik

Ta sündis aastal 1888 Valgas. Ta lõpetas Pärnus gümnaasiumi. Aastal 1905 astus ta vabatahtlikuna teenima ihukaardiväe 6. dragunipolku. Samal aastal saadeti ta õppima Tveri ratsaväekooli, pärast selle lõpetamist aastal 1908 edutati ta kornetiks ja ta määrati teenima 2. Pavlogradi kaardiväe husaaripolku. Kuid kaardiväeteenistus ei olnud talle hingelähedane ning märtsis 1909 lahkus ta teenistusest ja alustas tööd ametnikuna rahandusministeeriumis.
Aastal 1915 sai ta 3. Doni kasakapolgu koosseisus Vubisi jõeäärses lahingus haavata. Pärast paranemist jätkas ta teenistust  Õhuväe 10. lennueskadrillis ning oli seejärel 5. armee lennusalgas alguses adjutant, hiljem lendurvaatleja. Septembris 1916 astus ta Sevastoopoli lennukooli, mille lõpetas aasta hiljem. 28. augustil kaotas ta lennuk juhitavuse, kuid Galkin pääses õnnekombel põrutusega. Novembris 1917 arreteerisid bolševikud ta, kuid tal õnnestus vahi alt põgeneda ja naasta kodulinna Valgasse. Vene kodusõjast võttis ta osa Loodearmee koosseisus, alguses vabatahtlike lennueskadrillis Stanisław Bułak-Bałachowiczi staabi alluvuses, seejärel (juulist 1919) armee õhuväeüksuse ülema alluvuses. 22. juulil 1919 sai temast Loodearmee 2. lennusalga ülem.
22. jaanuaril 1921 ilmus registreerumisele Eesti sõjaväkke. Oli sel ajal laeva masinist ning saabus just merelt. Võeti arvele sõjaväelendurina ning arvati reservi. Kuna tema eesti keele oskuses kaheldi, siis saadeti ta jaanuaris 1924 eesti keele eksamile. Sooritas need edukalt ning 30. aprillil 1924 esitas palve ennast lennuväeteenistusse võtta, kuid see lükati tagasi. 09. detsembril 1924 korda ta palvet ning alates 21. jaanuarist 1925 võeti leitnandi auastmes Lennuväerügementi lenduriks. Positiivsele otsusele aitas kaasa ilmselt see, et ta oli olnud üks esimesi ohvitsere, kes 1. detsembril 1924 hommikul oma algatusel Sõjavägede Staapi ilmus, et mässu mahasurumisele kaasa aidata. Ta arvati Balti jaama tagasivõtmiseks moodustatud  grupi koosseisu.
28. aprillil 1925 viidi ta üle 1. Soomusrongirügementi soomusrongi "Kapten Irv" kuulipildujakompanii vaguniülemaks.
Demokraatlik Partei (Itaalia)

Demokraatlik Partei (itaalia keeles Partito Democratico) on Itaalia keskel vasakul erakond asutatud 14. oktoobril 2007.
Erakonna peakorter asub Romas. 2019. aastal oli erakonnal 376 733 liiget.
Tobymac

Toby Michel McKeehan (sündinud 22. oktoobril 1964 Washingtonis), rohkem tuntud lavanime TobyMac järgi, on kristliku hiphopi artist ja laulukirjutaja.

Muusikukaräär bändi DC Talk liikmena

TobyMac ja Michael Tait lõid 1987. aastal Liberti ülikoolis bändi DC Talk. 1988. aastal ühines nendega Kevin Max Smith. 1989. aastal andsid nad välja oma esimese albumi “DC Talk”. 1990. aastal andsid nad välja oma esimese kuldse album “Nu Thang”. Pärast turneed albumiga “Nu Thang” salvestasid nad uue albumi “Free at Last”, mis sai Plaatinaplaadi. DC Talk avaldas järgmise albumi “Jesus Freak” 1955. aastal, millele järgnes tuur Jesus Freak. 
Pärast “Between You and Me” avaldamist sai see 29. koha Hot 100´s 1996. aastal. Samal aastal avaldas bänd albumi “Supernatural”, mis oli nende viimane album. Ka see album sai  Plaatinaplaadi. DC Talk tegevus katkes 2001. aastal ning bändi liikmed alustasid soolokarjääri, siiski  salvestasid nad mõned laulud üheskoos: “Let´s Roll”, “Atmosphere (Remix)”, “The Cross” ja “Love Feels Like”, albumi “The Blood” ja “This is Not a Test”.

TobyMaci soolokarjäär

Album “Momentum” (2001–03)
2001. aastal avaldas TobyMac oma esimese sooloalbumi “Momentum”. See oli esimene Billboard Heatseekersi tabelis 24. novembril. Laul “Extreme Days” kõlas filmis “Hangman's Curse”. Laul "Get This Party Started" kõlas TV-sõus “Roswell”.  Laul “Yours” jõudis top 5 hulka veebilehel ChristianRock.net. Laule “Yours”, “Extreme Days", "Get This Party Started" ning "Momentum" kasutati videomängus “Crackdown”. 
Album “Welcome to Diverse City” (2004–06)
“Welcome to Diverse City” ilmus 2004. aasta oktoobris. Laulu"The Slam" kasutati filmis “Never Back Down”. Laule "Atmosphere", "Burn For You" kasutati erinevates reklaamides. Album eest sai TobyMac teise räpi ja hiphopi aastaalbumi Dove'i auhinna. Albumi miksitud versioon "Renovating Diverse City" ilmus 2005. aastal.
Album “Alive and Transported” (2008–09)
Ta andis välja oma esimese sooloalbumi 2008. aastal. Sellel olid populaarsed DC Talk´i laulud, nagu "Jesus Freak" ning "In the Light". Albumil oli ka kontserdi DVD ning selle eest sai ta Gma Dove ja Grammy auhinna.
Lisaks
Veel on TobyMac välja andnud albumid “Portable Sounds” (2007-08), “Tonight“ (2010-2011), “Eye on it” (2012-14), “This Is Not a Test” (2015–2018) ning “The Elements” (2018).

Isiklik elu

McKeehan ja tema abikaasa Amanda abiellusid 1994. aastal. Amanda on Jamaicalt pärit. Regulaarselt saart külastades sukeldus Toby Jamaica muusikasse ja kultuuri. Praegu elavad nad  Franklinis Tennessees. Neil on viis last: Truett (tuntud kui TruDog või Tru); kaksikud Moses ja Marlee, lastekodust võetud Leo ja Judah. Truettil ilmus albumites DC Talk's Solo EP, “Momentum”, “Re:Mix Momentum”, “Welcome to Diverse City”, “Renovating Diverse City”, “Portable Sounds”, “Tonight”, “Christmas in Diverse City”, “Eye on It” ja “Eye'm All Mixed Up” lavanimega “TruDog”, kuid albumis “This is not a Test” on ta mainitud nagu “TRU”.
Johann Arro (advokaat)

Johann Arro (ka Johan Arro; 1888 Tartu – 2. märts 1942 Unžlagi laager, Gorki oblast, Venemaa) oli eesti advokaat.
Ta oli 1921–1929 vandeadvokaadi abi Tallinnas ja 1929–1940 vandeadvokaat Tallinnas. 
Arreteeriti NKVD poolt 22. veebruaril 1941 Tallinnas, suri vangistuses Unžlagi laagris Gorki oblastis.
Andres Merits

Andres Merits (sündinud 9. märtsil 1967) on eesti viroloog, Tartu Ülikooli rakendusviroloogia professor.
Marion Uuspõld

Marion Uuspõld (neiupõlvenimega Marion Magdalena Poom; sündinud 1981) on eesti kunstnik, ajakirjanik ja produtsent.
Uuspõld on lavakoomikute agentuur Comedy Estonia produtsent. Ta on kirjutanud kolumne ajakirja Buduaar.
Marion Uuspõld on olnud abielus näitleja Jan Uuspõlluga, neil on poeg Fred.
Furina

Levila

Neid võib kohata Austraalias ja Uus-Guinea saarel.
Kärstna vald

Kärstna vald (saksa keeles Kerstenshof) oli vald Viljandimaal Helme kihelkonnas. Vald eksisteeris 1866–1939.
Valla alal asus Kärstna mõis ja Murikatsi mõis.
Enno Selirand

Elulugu

Lõpetas Tallinna 4. Keskkooli 1969. aastal.
Õppis Tallinna Eduard Vilde nimelises Pedagoogilises Instituudis kultuurharidustööd ja käis ka Tallinna Riiklikus Konservatooriumis 7. lennuga režiid õppimas; lõpetas Pedagoogilise Instituudi Kultuurhariduse režii eriala. Lõpetas 1987. aastal Tartu Riiklikus Ülikoolis psühholoogina, mille järel lõi ka usaldustelefoni.
Töötas erinevates kultuurivaldkondades (Tallinna Puhkeparkide Direktsioon, Karskusühing), Välisministeeriumis ja Eesti Vabariigi Suursaatkonnas Venemaal.
Samuti töötas ta Tallinna Linnavalitsuses ja linnaosavalitsuses ning Vigala ja Viimsi Vallavalitsuses.
Lisaks oli õppejõud Tallinna Ülikoolis, Eesti-Ameerika Äriakadeemias ja Euroülikoolis. Samuti tegi ridamisi täiskasvanu-koolitusi ja omas andragoogi V kategooriat. Õppis Tallinna Tehnikaülikooli majandusteaduskonna rahvusvahelise suhete doktorantuuris (väitekiri kaitsmata).
Suurimad tööd: Usaldustelefoni loomine, Eestimaa Laul 1988 stsenaarium ja läbiviimine, Vabaduse laul 1991 korraldamine, Ülemaailmsed Eesti Noorte Päevad (väliseestlaste koju kutsumine esmakordselt pärast Nõukogude okupatsiooni 1989., 1990. ja 1991. aastal, kui kodumaal käis üle 2750 väliseestlase, kellest paljud sidusid end edaspidi Eestiga).
Oli Tallinna vanalinna päevade (II–XV) korraldajate seas.
Hobid olid talumajandus ja mesindus.

Isiklikku

Tema tütred on režissöör Elo Selirand ja tekstiilidisainer Helen Susan Selirand ning poeg on Allan Selirand.
Tiit Leito

Tiit Leito (sündinud 1. juunil 1949 Tilga külas Emmaste vallas) on eesti ornitoloog, loodusfotograaf ja looduskaitsja.
Aastal 1967 lõpetas ta Haapsalu 1. Keskkooli.
Aastal 1972 lõpetas ta metsamajanduse insenerina Eesti Põllumajanduse Akadeemia. 
Aastatel 1972–1996 oli ta Hiiumaa laidude maastikukaitseala juhataja.
Ta on põhjalikult uurinud Hiiumaa linnustikku, samuti avaldanud arvukalt loodusalbumeid ja loodusteemalisi postkaarte. Ta on välminud mitmete looduskaitsealade nagu näiteks Endla, Soomaa rahvuspargi ja Matsalu slaidiprogramme.
Oli Eesti Kongressi liige.

Isiklikku

Tiit Leito abikaasa on Karin Poola. Neil on 2 tütart. Tiit Leito vennad on Vello Leito ja Toomas Leito ning oli Aivar Leito, õde oli sotsioloog Aili Kelam (1935–2017).
Provintsisekretär

Provintsisekretär (vene keeles провинциальный секретарь) oli Venemaa keisririigi tsiviilteenistuse XIII klassi teenistusaste. 1917. aastal seda rangide tabelis enam ei esinenud. Sellest kõrgem oli kubermangusekretäri ja madalam kolleegiumiregistraatori tiitel. Mereväes vastas sellele aastatel 1732−1751 ja 1758−1764 mitšmani auaste.
Argumentatsioon

Argumentatsioon ehk argumenteerimine on mingi väite tõesuse või tõepärasuse põhjendamine teiste väidete (argumentide) abil. Argumentatsiooni vormi ja sisuga tegeleb argumentatsiooniteooria (inglise argumentation theory).
Argumentatsiooni moodustavad tees (argumenteeritav väide), argumendid ja loogiline seos argumentide ja teesi vahel.
Dortmundi Borussia

Rekordid

Dortmundi Borussia nimel on palju Bundesliga rekordeid.
Kõige rohkem kohtumisi pidanud Bundesliga mängija on Michael Zorc, kes kogu oma karjääri (1981–98) veetis Borussias ja lõi 463 mängus 131 väravat.
Alfred Preißler on Borussia kõige resultatiivsem mängija. Aastatel 1946–50 ja 1951–59 mängis ta Borussias ja lõi selle aja jooksul 168 väravat.
Türgi jalgpallikoondise mängija Nuri Şahin sai 16 aasta ja 335 päeva vanuselt noorimaks Bundesliga mängijaks ning 17 aasta ja 82 päeva vanuselt noorimaks Bundesliga väravalööjaks. Şahin mängis Borussias 2005–11.
Borussia osales Bundesliga kõige suurema vahega võidetud mängus, kui kaotas 29. aprillil 1978 viimases voorus Mönchengladbachi Borussiale 0:12. Dortmundi peatreener Otto Rehhagel pani väravasse varuväravavahi, kellele oli samal hommikul öeldud, et temaga järgmiseks aastaks lepingut ei pikendata, seevastu Mönchengladbachile oli oluline võita võimalikult suure vahega, et tulla võrdsete punktide juures väravate vahega Saksamaa meistriks (siiski ei piisanud ka 12:0 võidust). Klubi trahvis kõiki mängijaid 2000–2500 Saksa margaga ja vallandas peatreeneri Rehhageli.
Läbi aegade on Bundesligas peetud 5 kohtumist, kus on löödud kokku 12 väravat. Borussia on neist osalenud neljas, teenides 2 võitu ja 2 kaotust.
Friedhelm Konietzka lõi Borussia kasuks Bundesliga läbi aegade esimese värava. See juhtus avavooru 1. minutil Bremeni Werderi vastu 24. augustil 1963 kell 17.59, sest mäng algas ettenähtust pisut varem.
9. novembril 1965 määrati Dortmundi ja Mönchengladbachi vahelises mängus 5 penaltit, mis on Bundesliga rekord. 1. septembril 1993 määrati Dortmundi ja Dresdeni Dynamo vahelises mängus 5 punast kaarti, mis on Bundesliga rekord. 7. aprillil 2001 määrati Dortmundi ja Müncheni Bayerni vahelises mängus 15 kaarti, mis on Bundesliga rekord.
23. augustil 2014 toimunud Bundesliga 1. mänguvoorus Leverkuseni Bayeriga löödi Dortmundi Borussia vastu Bundesliga kiireim värav, milleks kulus vaid 9 sekundit. Värava autoriks oli Karim Bellarabi.
Esta Veski

Esta Veski (sünninimi Keiss; sündinud 28. märtsil 1924) on eesti botaanik.
Pärast Tartu Ülikooli lõpetamist 1949. aastal töötas ta bioloogiaõpetajana, alates 1951. aastast Eesti Põllumajanduse Akadeemias assistendina, aastast 1957 Eksperimentaalbioloogia Instituudis ning seejärel pikka aega Tallinna Botaanikaaias. Oma teadustöös on ta uurinud taimede kasvatamist hüdrokultuurides.

Pere

Tema abikaasa oli Vello Veski, tema tütar on Tiiu Kull.
Tazewelli maakond (Virginia)

Tazwelli maakond (Tazewell County) on maakond USA-s Virginia osariigi edelaosas. Geograafilised koordinaadid on 37°13' N, 81°56' W. 
Maakonna halduskeskus on Tazewell. 
Maakonna pindala on 1347 km². Veekogusid ei ole.  
Elanike arv oli 2010. aasta rahvaloenduse järgi 45 078. Aastal 2000 oli elanike arv 44 598.

Ajalugu

Tazewelli maakond moodustati 20. detsembril 1799 Wythe'i ja Russelli maakonna osadest. Maakond on nime saanud USA senaatori Henry Tazewelli järgi.
Arvi Raja

Isiklikku

Poeg Aigar Raja (sündinud 1979) on tulnud sõudmises 1996–1997 3 korral Eesti noortemeistriks. Teine poeg Allar Raja on sõudmises neljakordne Euroopa meister.
Vana-Mustamäe

Ajalugu

Nikolai von Glehn rajas 1886. aastal Mustamäe nõlvale Kõrgepea (Hohenhaupti) lossi. Sellise nimega kohta Mustamäe nõlval on mainitud juba 1371. aastast pärinevas alamsaksakeelses ürikus.
Kui Nikolai von Glehni abikaasa Caroline 1896. aastal suri, ei soovinud Glehn matta teda perekonna tavalisse matusepaika Keilas, sest see jäi liiga kaugele. Nikolai von Glehn lõi uue matmiskoha, mis jäi lossist mõnesaja meetri kaugusele. Glehn rajas haua ümber tiigid ning lõi kraavide abil saarekesed, kuhu ta istutas puid. Samasse matmiskohta maeti hiljem ka Nikolai von Glehni poja Manfredi kaks last.
Pärast Glehnide lahkumist jäi Vana-Mustamäe piirkond aastateks tühjaks. Ainsaks erandiks oli seal Tallinna fotograafi Heinrich Tiidermanni 20. sajandi algul ehitatud maja, mille juurde kuulus ka väike botaanikaaed. Glehnide pärijad ja Nõmme linnavalitsus vaidlesid aastaid ülejäänud maa üle, linn omandas maavalduse õigused alles 1934. aastal.
Johan Must andis juba 1925. aastal sisse avalduse saada Vana-Mustamäel maad, et rajada sinna supelbasseinid. Projekt sai majandusministeeriumilt toetust ning tööd said hoo sisse 1935. aastal. Esimene bassein ja kohvikuhoone valmisid 1936. aastal.
Aastatel 1937–1938 valmisid teine bassein, hüppetorn, riietusruumid jm. Nendes basseinides korraldati nii Eesti meistrivõistlusi kui ka rahvusvahelisi võistlusi. Tulevane laulja Georg Ots tuli just Nõmmel mitu korda Eesti meistriks ning püstitas 1939. aastal ka Eesti rekordi 800 meetri ujumises. 1938. aastal toimusid basseini kuninganna ja kuninga valimised, kelleks sai laulja Aarne Viisimaa.
1940. aastal supelasutus riigistati, mille tõttu jäid mitmed plaanid realiseerimata, sealhulgas jäi rajamata kolmas bassein. 1974. aastal toimus asutuses tulekahju. Hiljem asutus taastati, uuema renoveerimise läbis kompleks aastatel 2005–2006.
Pärast Glehnide lahkumist jäi nende rahula pikaks ajaks unarusse. Nõmme Heakorra Selts alustas selle korrastamist 1989. aastal, põhjalikuma uuenduskuuri sai rahula 2005. aastal. Nõmme Koduloohuviliste Koda paigutas 2008. aastal rahulasse uue, valgest marmorist risti.

Olulisemad objektid

Vana-Mustamäel asub Glehni rahula ja Nõmme Spordikeskus, otse asumi piirile jääb Glehni loss.

Vana-Mustamäe asumi tänavad

Asumis asuvad Alliksoo tänav, Alliksoo põik, Hoo tänav, Kadaka puiestee, Kaste tänav, Külmallika tänav, Külmallika põik, Lauka tänav, Lohu tänav, Lossi tänav, Moora tänav, Moora umbtänav, Nõva tänav, Padu tänav, Raja tänav, Rajametsa tänav, Soone tänav, Soone põik, Sooviku tänav, Tihniku tänav, Tiigi tänav, Trepi tänav, Trummi tänav, Trummi põik, Tähetorni tänav, Vesioina tänav, Vete tänav, Ääre tänav ja Üliõpilaste tee.
The Sims 2: University

"The Sims 2: University" (ülikool) on mängusarja "The Sims 2" esimene lisapakett. See avaldati 11. märtsil 2005.
Prisma (kauplus)

Prisma on hüpermarketite kett, mis kuulub Soome ettevõttele S-ryhmä. Ketti kuulub umbes 90 kauplust Soomes, Eestis ja Venemaal.
2017. aastani töötasid Prisma kauplused ka Lätis ja Leedus.
Eestisse tulid Prisma kauplused aastal 2000. Seisuga 2017 on Eestis kaheksa Prisma kauplust: viis Tallinnas, kaks Tartus ja üks Narvas. Eestis haldab Prisma kauplusi AS Prisma Peremarket. Eestis töötab Prisma kauplustes üle 1000 inimese.
Venemaal on 17 Prisma kauplust: kuus hüper- ja üksteist supermarketit Peterburis ja Leningradi oblastis.
Snelli seadus

Ajalugu

Ptolemaios uuris murdumisnurkade suhet, kuid see oli ebatäpne nurkade puhul, mis ei olnud väga väikesed. Ta oli kindel, et oli leidnud täpse empiirilise seaduse, osaliselt sellepärast, et ta muutis oma andmeid nii et need sobituksid tema matemaatilise seadusega.
1021. aastal jõudis Araabia matemaatik, astronoom ja füüsik Ibn al-Haytham (ladina päraselt Alhazen) oma raamatus "Optika raamat" lähemale murdumisseaduse avastamisele, kuid ta ei jõudnud lõpliku murdumisseaduseni.
Esimest korda kirjeldas murdumisseadust põhjalikult Pärsia teadlane Ibn Sahl 984. aastal. Sahl kasutas murdumisseadust oma käsikirjas "Põlemispeeglite ja läätsede kohta", kus ta kasutas seadust, et tuletada läätsekujusid, mis fokuseeriks valgust ilma geomeetriliste aberratsioonideta.
1602. aastal taasavastas murdumisseaduse Thomas Harriot. Harriot pidas sel teemal isegi Kepleriga kirjavahetust, kuid ei publitseerinud oma töö tulemusi. 1621. aastal tuletas Hollandi astronoom ja matemaatik Willebrord Snellius matemaatiliselt ekvivalentse vormi, mis jäi tema eluajal publitseerimata. René Descartes tuletas murdumisseaduse iseseisvalt oma 1637. aasta essees "Valguse Murdumisest" ning kasutas seadust, et lahendada tervet hulka optikaprobleeme. Pierre de Fermat jõudis samale tulemusele, tuginedes vaid oma vähima aja printsiibile.
Meistriliiga 2018

Meeskonnad

Liigast võttis osa kümme võistkonda. Eelmise hooaja järel kaotas JK Sillamäe Kalev rahaliste kohustuste mittetäitmise tõttu oma Meistriliiga litsentsi ja langetati II liigasse. 4. novembril 2017 teatati, et FCI Tallinn liitub Levadiaga.
Kahte klubi pidi asendama Esiliiga 2017 võitja Maardu Linnameeskond ja teine koht JK Tallinna Kalev. Detsembris teatas loobumisest Maardu Linnameeskond, kelle koht anti Esiliiga viiendale FC Kuressaare-le, sest kolmandana lõpetanud Rakvere Tarvas kohta ei soovinud ning neljas oli Flora duubel.
Vesiku jõgi

Vesiku jõgi (ka Vesiku oja) on jõgi Saare maakonnas Saaremaa vallas.
Vesiku jõe orus suudme lähedal on tähelepanuväärne paljand. Paljand on Rootsiküla lademe Vesiku kihtide stratotüüp. Paljand on arvele võetud ürglooduse objektina.
Jõe järgi on nime saanud Rootsiküla lademe Rootsiküla kihistu Vesiku kihid.
Alfred Kivimäe

Alfred Kivimäe (kuni 1896. aastani Alfred Look, 1896–1938 Alfred Kissa; 12. jaanuar 1894 Valgjärve vald, Võrumaa – 28. oktoober 1959) oli eesti notar.
Õppis Tartu Ülikoolis 1916–1918 arstiteadust ja 1921–1926 õigusteadust (lõpetas 1926). Korporatsiooni Fraternitas Estica vilistlane.
Osales Vabadussõjas, oli 1922–1926 maamõõtja, alates 1927 notar Jõgeval.
1944. aastal põgenes Saksamaale, 1949 USA-sse.
Mõigu

Ajalugu

Mõigu küla märgiti ära Taani hindamisraamatus, mis koostati 1219. aastal. Tolleaegne küla asus Tallinna piiridest veidi väljaspool, praeguse Järveküla koha peal. See küla oli keskajal Toompea piimamõisaks ning kuulus alates 1652. aastast Tallinna toomkirikule. Mõigu piirkonda rajati aastatel 1669–1683 Mõigu mõis, mis hiljem vahetas asukohta. See mõis kuulus kuni 19. sajandi lõpuni Jaani seegile ja Tallinna toomhospidalile.
Mõigu piirkonda loodi 1774. aastal Tallinna toomkiriku saksa koguduse kalmistu (Mõigu kalmistu). See matmispaik oli tuntud rohkete barokk- ja klassitsistlikus stiilis kabelite poolest. Kalmistu piirkonnas toimusid 1941. aastal lahingud Saksa ja Nõukogude vägede vahel. Kalmistu suleti 1951. aastal.
Tartu maantee ja Vana-Tartu maantee hargnemise koha lähedal asus piirkond, mida nimetati Pühamäeks. Vanimad andmed selle koha kohta pärinevad 1686. aastast. Pühamäel asus arvatavasti kunagi hiis.
Tartu maanteelt kalmistu poole suunduva tee ääres asus Pühapäeva kõrts, mida on kirjalikes allikates mainitud juba 1689. aastal. Seda kõrtsi nimetati 1937. aastal Pühapao kõrtsiks. 
Endise Pühapao oja asemele rajati 1928. aastal juurdevoolukanal, mis on ühenduses Pirita jõega (Vaskjala-Ülemiste kanal). Liigniiskuse kogumiseks on kanali lähedusse kaevatud veekogumisbasseine.
Praeguse Mõigu asumi ala liideti Tallinnaga 1958. aastal. Paljud asumi tänavanimed on seotud elektriga, sest Mõigus asus Eesti Elektrivõrkude Ehitus. Osa Mõigu asunduse endistest aladest kuulub praegu Peetri aleviku koosseisu.

Mõigu asumi tänavad

Mõigus asuvad Juhtme tänav, Kaabli tänav, Kanali tee, Korgi tänav, Lambi tänav, Lüli tänav, Mõigu tänav, Oomi tänav, Tartu maantee, Vana-Tartu maantee ja Vati tänav.
Mall Siniveer

Mall Siniveer (sündinud 12. märtsil 1950) on eesti muuseumitöötaja, kauaaegne Harjumaa Muuseumi peavarahoidja. 
Mall Siniveer lõpetas 1968. aastal Keila Keskkooli.  Kõrghariduse omandas ta 1985. aastal lõpetades Tallinna Pedagoogilise Instituudi raamatukogunduse ja bibliograafia erialal. 
Ta on töötanud Eesti Ajaloomuuseumis ja 1988. aastast Harjumaa Muuseumi peavarahoidjana. Alates 2015. aastast jätkab Siniveer samas fondihoidjana.
Siniveer on üks neist Keila kodu-uurimis ringi liikmrtest, kes tegid  1985. aastal kodanikualgatuse korras oma kirjaga täitevvõimu ametkondadele ettepaneku Harjumaa Muuseumi asutamiseks.
Viimane loodigi 1988. aasta 30. augustil ja Mall Siniveer on olnud selle muuseumi ülesehitajaid. Ta on juhtinud mitmeid eksponaatide  kogumisretki Keilas ja selle ümbruses, hiljem ka teistes Harjumaa valdades.
Siniveer on lisaks muuseumi kogu hoidmisele näituseideede autor ja näituste koostaja, samuti asjatundlik nõuandja Keila ajalugu puudutavates küsimustes.